**DOROG VÁROS POLGÁRMESTERE**

 2510 DOROG BÉCSI ÚT 79-81., TF.: 06 33 431 299, FAX.: 06 33 431 377, E-MAIL : PMESTERDOROG.HU

**Előterjesztés**

Dorog Város Önkormányzat Képviselő-testületének 2024. november 15-i ülésére

**Tárgy:** Emberi erőforrásokkal emberi erőforrásokért c. pályázat konzorciumi megállapodás

**Tisztelt Képviselő-testület!**

A TOP\_Plusz-3.1.3-23 kódszámú Helyi humán fejlesztések c. felhívásra konzorciumként pályázunk Leányvár, Kesztölc, Piliscsév, Csolnok, Sárisáp településekkel.

A pályázati felhívásnak megfelelően együttműködő partnerként vonjuk be a települések közművelődési intézményeit.

A megvalósítandó projektben négy különböző tevékenységet tervezünk megvalósítani:

1. Időseknek nyújtott szociális alapszolgáltatások tevékenységtípus alatt: a kognitív zavarok kialakulását elősegítő, hajlamosító tényezők kiküszöbölésére irányuló közösségi programok szervezése kulturális intézmények bevonásával. Természetjárás, színház, kiállítás látogatás Komárom-Esztergom Vármegyén belül. Együttműködő partnereink a természetjáró szakosztály és az érintett településeken működő természetjáró egyesületek.
2. Helyi kulturális közösségfejlesztési folyamat kezdeményezése és megvalósítása. Együttműködő partnereink a települési közművelődési intézmények, helytörténeti, hagyományőrző munkát végző civil szervezetek.
3. Bűnmegelőzést segítő programok keretein belül az áldozattá válás elkerülését célzó programok megvalósítása a tanulók körében. Együttműködő partnerünk a megyei rendőrfőkapitányság.
4. Kerékpáros közlekedést népszerűsítő, szemléletformáló programok megvalósítása. Együttműködő partnerünk a kerékpáros egyesület. Ezzel a tevékenységünkkel kapcsolódunk a TOP PLUSZ 6.1.4 „TERMÉSZETISMERETI ÉS IPARTÖRTÉNETI ÉLMÉNYÚT KIALAKÍTÁSA A GERECSE NATÚRPARK KELETI OLDALÁN” című megyei pályázathoz.

A projekt tervezett költségvetése 100.000.000 Forint.

Az előkészítés folyamatában szükséges a konzorciumi megállapodás elfogadása.

Kérem a Képviselő-testületet, hogy az előterjesztés mellékletét képező megállapodást megtárgyalni és elfogadni szíveskedjen.

**Határozati javaslat:**

Dorog Város Önkormányzat Képviselő-testülete elfogadja és támogatja Dorog Város Önkormányzat TOP\_Plusz-3.1.3-23 kódszámú Helyi humán fejlesztések c. pályázaton való indulását és felhatalmazza Dorog Város Polgármesterét a mellékelt konzorciumi megállapodás aláírására.

Dorog, 2024. november 7.

 Dr. Tittmann János s.k.

 polgármester